La Seu se suma al Dia contra el càncer de mama - FÒRUM.ad\nLa Seu se suma al Dia contra el càncer de mama\nOn: 16/10/14 14:47\nLes Regidories de Salut i de Solidaritat de l’Ajuntament de la Seu d’Urgell, amb col·laboració amb la junta local de l’AECC de l’Alt Urgell, han organitzat per aquest diumenge 19 d’octubre una caminada solidària tot coincidint amb la commemoració del Dia Mundial contra el Càncer de Mama.\nLa caminada solidària s’iniciarà a les 12 del migdia des del Convent de la Punxa (davant del Sant Hospital) i tindrà un recorregut de 3 quilòmetres pel Parc del Segre. Per participar en aquesta caminada solidària cal inscriure’s prèviament (6 euros). La inscripció inclou una samarreta tècnica i una motxilla amb obsequis per a cada participant.\nLa regidora de Salut i de Solidaritat de l’Ajuntament urgellenc, Montserrat Bonet, ha destacat que “aquesta iniciativa solidària ha de servir per fer de recordatori del compromís de tota la societat en la lluita contra el càncer de mama”. Bonet també ha remarcat que tothom hi és convidat a participar en aquesta caminada.\nEl càncer de mama és el tumor més freqüent, sent la primera causa de mort en les dones dels països desenvolupats. A Catalunya, cada dia es diagnostiquen 80 casos d’aquest tipus de càncer, mentre que al conjunt de l’Estat s’han diagnosticat al voltant de 22.000 nous càncers de mama en el darrer any.\nSi bé la seva incidència i nombre de casos diagnosticats va en augment, sobretot per la millora en el diagnòstic precoç, les taxes de mortalitat disminueixen. La supervivència als 5 anys del seu diagnòstic està al voltant del 82,8%.\nPrevious Post: Festival de Cinema de Sitges: Psicopaties de Hollywood: “Maps to the stars” de David Cronenberg\nNext Post: Detenen dues persones, una resident al país, amb 317 grams de marihuana a Ribera d’Urgellet


La Plaça de la Font del Lleó | www.ar47.net\nLa Plaça de la Font del Lleó\nPlaça Font del Lleó s/n, Caldes de Montbuí\nObra seleccionada en el Panorama d’Obres de la XV Biennal Espanyola d’Arquitectura i Urbanisme\nJuny 2016 – Setembre 2016\nFebrer 2018 – Desembre 2018\nAlbert Esteva Monforte – Ar47 Estudi d’arquitectura\nSituada al centre del Casc Antic de Caldes de Montbui, la plaça de la Font del Lleó és el punt neuràlgic de Caldes i l’espai més representatiu de la ciutat. La font és el brollador d’aigua termal més important, amb una aigua que surt a 74º. La Font es troba en un dels extrems de la plaça, lleugerament deprimida, i d’ella surt l’aigua calenta que es distribueix pels diferents Balnearis i espais termals de la Ciutat. Aquesta aigua, l’element més important patrimonialment, ha generat la plaça que avui coneixem.\nLa plaça gaudeix d’un complex entorn patrimonial i historiogràfic. La confluència d’elements patrimonials, encapçalats per la Font del Lleó, juntament amb les antigues termes romanes (actualment espai museístic). Al voltant d’aquests, configurant la complexa geometria de la plaça, trobem altres equipaments relacionats amb l’aigua, com són els balnearis i el museu Thermalia, formant l’epicentre de la vila termal de la ciutat. L’Ajuntament, també present a la plaça, és el contrapunt, amb un edifici modern i contemporani.\nEscenari de festes i activitats tant diverses i exigents com l’Escaldàrium, els Castellers i Bastoners entre d’altres; i de fires i mercats, l’Olla i la Caldera, d’artesans o la Fira de Nadal. Un espai molt reconeixible per la població, amb exigències lògiques a les grans activitats i aglomeracions ciutadanes típiques de la plaça del poble.\nLa proposta respon a la necessitat de tractar la plaça com a nexe entre tots aquests elements que la conformen, alhora que potenciar i facilitar totes les activitats que s’hi duen a terme, tant les multitudinàries com les quotidianes. Endreçar i organitzar l’espai, donar resposta a les exigències de l’entorn sense estridències, generant un espai net, potent i integrador. Tota la plaça es resol amb un únic pla, sense barreres arquitectòniques per garantir l’accessibilitat, posa en valor els diferents elements històrics i garantir la major flexibilitat i versatilitat per poder realitzar les diferents activitats que s’hi celebren.\nLa nova plaça es materialitza amb un paviment que recupera la llamborda original de la plaça. Dos són les llambordes utilitzades: d’una banda, la peça que és reutilitzada (mecanitzada prèviament per fer-la plana) situada en la zona central, i l’altra, una nova llamborda de granet, situada als perímetres i davant de l’ajuntament; establint així, un nexe d’unió entre antiguitat i actualitat.\nEs recuperen les traces històriques del natatium (situat enfront les Termes), redibuixant en el nou paviment el perímetre original, mitjançant un tractament buixardat de les peces de llamborda, que permet una lleugera alteració de la seva textura. Un dels objectius del projecte és fer aflorar l’aigua termal a la plaça, generant un nou brollador accessible. Per salvar la trobada entre la nova topografia de la plaça i l’accés a les termes, es genera un gran prisma de marbre, un element que actua de banc i barana, convertint-se en brollador i peana. Es genera un referent perimetral d’aigua al entorn de l’antic natatium sota terra i formant vapor els dies d’hivern, element mil·lenari del paisatge dinàmic del lloc.\nLa resta d’elements urbans busquen un paper discret amb l’entorn. Juntament amb la vegetació, es col·loquen al costat oposat dels elements d’interès cercant les zones amb millors visuals i deixant el màxim espai lliure possible al centre de la plaça per tal de maximitzar-ne la flexibilitat.\nAquest projecte l’hem realitzat juntament amb l’Albert Esteva (Volta arquitectura), antic col·laborador del despatx i veí de Caldes. Això, junt al procés participatiu que vam realitzar amb els veïns de Caldes, ens ha permès tenir un profund coneixement del lloc, les seves necessitats i potencialitats.


Cerca totes les ofertes d'hotels a Rincao Bonito Entrada:\nHotel Pousada Arizona...Habitacions per nit per només74 EUR Més zones a Bonito\nMés de 1.175.000 propietats en tot el móns - cada dia n'afegim més Amb la confiança de més de 31.000.000 clients satisfets Garantia de preus més baixos 12 milions i més resenyes de clients d'Agoda Amb disponibilitat a més de 58.000 ciutats en tot el món Llocs històrics de Rincao Bonito Restaurants i cafeteries\nRincao Bonito és el lloc perfecte per explorar les fascinants atraccions i llocs culutrals de Bonito. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Rincao Bonito està agraciat amb envoltatns plens de vida, bons restaurants, zones de compra i increibles atraccions. Pels millors allotjaments a la ciutat i els preus més baixos a comparar, no miri més enllà d'Agoda.com. Explori un llistat complet d'allotjaments i trobi el lloc perfecte per a vostè. Trobi les més bones ofertes en hotels a Rincao Bonito emplenant les dates d'estada a la pestanya de recerca.\nHotels destacats a Rincao Bonito, Bonito\nÀrea Rincao Bonito\nSi el que està buscant és per un hotel ben situat a Bonito, no busqui més enllà de Hotel Pousada...\nHotels a Rincao Bonito: Hotel Pousada Arizona\nLlocs d'interès a Rincao Bonito: Lanchonete Sol Nascente


25N - Dia Internacional contra les Violències masclistes — Ajuntament de Vic\nSou aquí: Inici → Agenda de la ciutat → 25N - Dia Internacional contra les Violències masclistes\n25N - Dia Internacional contra les Violències masclistes\n— arxivat sota: Acció solidària\nT'esperem a la PERFORMANCE CAMINS DE DONA.\nA les 11h a la Plaça Gaudí de Vic, davant del Casal Claret\nAquest dimecres és 25N, dia internacional contra les violències masclistes. Com cada any el Casal tenim coses a dir, a expressar, a denunciar. Des del projecte Escola de la Pau Dones i Escola de la Pau Infants i Adolescents, ens mobilitzem i participem activament en aquest dia.\nLes violències masclistes estan vives, a cada cantonada, poble, cultura i temps. Perquè la violència no és només una agressió explícita contra un cos, sinó que està present a la política, l’educació, les institucions, les relacions econòmiques, els mitjans de comunicació, el llenguatge, el treball... i tantes altres formes visibles i invisibles de violència masclista.\nDes del Casal ens manifestem a la Plaça Gaudí el 25N per expressar com ens sentim les dones, per compartir les nostres ferides i mostrar les nostres fortaleses, per interpel·lar el patriarcat i el masclisme, per homenatjar les dones que ja no hi són i totes les víctimes de violències masclistes.\nTothom és benvingut/da, farem una performance a les 11h a la Plaça Gaudí, davant del Casal Claret, on mostrarem el nostre rebuig explícit i contundent a totes les formes de violència masclista.


Els empresaris de la Llonja anuncien una querella per prevaricació contra Crespo\nAvui es personaran al ple extraordinari de Cort per tal de defensar la seva postura\nSebastià Bennàssar | 13 juliol 2000\nImatge de la manifestació d'ahir a la plaça de Cort.\nEls empresaris de la Llonja volen dur Maria Crespo a la barra per «presumpta prevaricació». Així ho manifestà als mitjans de comunicació el president de l'associació de bars i restauradors de la Llonja, Valeriano Herrera, a la manifestació que va encapçalar ahir dematí a la plaça de Cort.\nUna setantena de persones, entre empresaris i familiars, varen prendre la plaça de l'Ajuntament i varen embussar el trànsit a base de caminar per l'espai fent cercles, a la vegada que increparen els regidors de l'Ajuntament i de manera molt especial la regidora de Sanitat.\nSegons Herrero, «la gent se sent discriminada per aquestes mesures cautelars i, sobretot, humiliada per les paraules i accions de Maria Crespo». «El problema de renous a la Llonja no és dels bars de la zona, sinó de la gent que ve del dic en un estat molt lamentable i que la Policia no sap ni ha sabut controlar mai».\nEl president dels restauradors va reconèixer que «per ventura és vera que hi ha alguns veïns que puguin tenir raó i que realment no dormen, però el que fa Feli Marcos (la seva representant) és de dement, és una persecució sense sentit».\nEls empresaris de la Llonja es personaran avui en la sessió plenària extaordinària en què es discutiran aquestes mesures i ja han anunciat una intervenció per mostrar-hi el seu rebuig.\nEls manifestants varen estar més d'una hora al carrer i tots es menjaren una poma: «És el símbol de la traïció i de la mentida, que és el que ha fet Maria Crespo amb tots nosaltres; és la poma de Maria Crespo». Els empresaris de la Llonja varen acusar directament un conegut empresari de la nit d'estar pressionant Cort perquè s'avancin els horaris de tancament de la música i així eliminar la seva competència.


Més de 200 sancions a manifestants | L'Accent - Informació i comunicació popular dels Països Catalans\nLa Candidatura d’Unitat Popular (CUP) i Alerta Solidària van convocar el dissabte 29 una roda de premsa a l’Hospital del Mar de Barcelona per denunciar les més de 220 sancions administratives rebudes per manifestants presents en dos actes reivindicatius a la capital del Principat. El primer era una manifestació en contra de l’Expedient de Regulació d’Ocupació (ERO) de l’Hospital de Sant Pau. La marxa en contra de l’ERO no va arribar a fer-se ja que efectius policials van retenir els manifestants al metro. El segon acte pel qual l’aparell judicial ha emès sancions administratives es la contramanifestació organitzada per diversos col·lectius socials, des dels indignats fins a l’esquerra independentista, per evitar la celebració d’un míting del partit xenòfob Plataforma per Catalunya (PxC), que va ser autoritzada a convocar els seus votants al bell mig de la Plaça de Sant Jaume. Finalment un fort dispositiu judicial va evitar l’entrada dels manifestants antifeixistes a la plaça de l’Ajuntament de Barcelona.\nLes dues manifestacions tenen un punt en comú: no van ser comunicades a la Conselleria d’Interior. Tot i així, el número 1 de la CUP a Barcelona Xavi Monge afirma que la mateixa administració no ha prioritzat, a l’hora de sancionar, el fet de sol·licitar el permís per manifestar-se. “Al plec de càrrecs que formen les sancions no apareix per enlloc que la manifestació on participava l’acusat no estigués autoritzada”. Segons Monge, la qüestió de fons no és l’autorització, sinó la causa que motivava les dues protestes.\nLes sancions en qüestió responen a l’acusació de desordre públic i són considerades petites faltes administratives i representen una multa de 200. Les sancions han estat formulades per la Conselleria d’Interior com a sanció, cosa que permet a la Justícia acabar embargant directament del compte corrent dels sancionats.\nEn la roda de premsa de passat dissabte, Xavi Pellicer, portaveu d’Alerta Solidària, va denunciar una “discrecionalitat contra l’esquerra transformadora i d’alliberament nacional”. A més, Pellicer considera que les sancions provenen d’un procés irregular, ja que considera que les acusacions no es basen en proves motivades. Monge i Pellicer consideren que les sancions responen a la voluntat de la Conselleria d’Interior d’amenaçar a tots aquells que es plantegin sortir al carrer a manifestar-se. CUP i Alerta Solidària han fet una crida a incrementar el nombre de manifestacions en contra de les retallades socials i nacionals, ja que segons Monge, “No podem quedar-nos a casa, perquè aleshores no hi haurà ningú que els contradigui. Hem de sortir al carrer i desbordar-los”.\nCategoria: Repressió i DDHH Visualitzacions: 1259


Festimaclet València celebra una nova edició a Benimaclet\nBenimaclet recupera l'essència del Carnestoltes amb una nova edició de Festimaclet\nEl barri de Patraix també es prepara per a gaudir de la seua primera festa de Carnestoltes\n22/02/2019 - Tania López\nPatraix celebra el seu primer Carnestoltes\nContinuen les celebracions de Carnestoltes a València. Si el cap de setmana passat, el barri de Russafa i el Cabanyal celebraven les seues respectives festes, aquest cap de setmana li toca el torn al barri de Benimaclet que, un any més, torna amb una nova edició del Festimaclet 2019. Una oportunitat única per a traslladar la festa i el color als carrers del barri, i gaudir d’aquesta particular festa de carnestoltes a València.\nAixí, aquest dissabte, 23 de febrer, a les 21.30 hores, en la Plaça Benimaclet, tens una cita amb el Festimaclet. Una festa que, amb treball i esforç, “hem aconseguit reviure l’espurna del Carnestoltes de Benimaclet amb l’única intenció de gaudir d’una nit de trobada i de respecte cap al veïnat i cap al barri”, expliquen des de l’organització.\nD’aquesta manera, la nova edició del Festimaclet comptarà amb actuacions tan diverses com la del gran Pep Gimeno ‘Botifarra’; el grup d’Agres ESiR; els amics del barri Poetes Anònims; i l’actuació d’Irene Ricart, veïna també de Benimaclet. Per descomptat, també hi haurà cabuda per a la tradició amb el Cant d’Albaes.\nI, aquest cap de setmana, la cultura canària visita València per a celebrar el primer carnestoltes de Patraix. Aquest divendres, 22 de febrer, a les 19.30 hores, es procedirà a l’elecció de la Reina del Carnestoltes, del Drag Queen i de la Gran Dama per a tindre’l tot preparat per al gran desfile, que tindrà lloc el dissabte, a les 18.00 hores, des de la Plaça Patraix. Aquest cap de setmana, viu la màgia del carnestoltes a València.\nAlmàssera s'adhereix a la Declaració d'Emergència Climàtica\nLa Fundació Esportiva habilita un canal abalisat per a la pràctica d'activitats nàutiques en Pinedo


dimarts, 20 de abril de 2021 | 11:50h\nJulio Bastida | 22 febrer 2021\nControl de la Guàrdia Civil a la Serra.\nEls grups, bandes i clubs de motoristes de l'illa han creat una xarxa de comunicació per alertar de la presència dels controls que l'Agrupació de Trànsit de la Guàrdia Civil realitza a la Serra de Tramuntana.\n«Aquests dies hem llegit a la premsa que teníem 'infiltrats' a la Guàrdia Civil que ens informaven dies abans que es duran a terme els controls de la seva posició exacta. Això és totalment fals. És molt més senzill que totes aquestes pel·lícules que s'estan muntant. Nosaltres el que portem fent des de fa mesos és crear una xarxa de comunicació per alertar de la presència dels radars. És a dir, tots els grups i amants de la motos estem connectats a través de diferents grups de WhatsApp i de Facebook. El primer que detecta a la Benemèrita envia un missatge a el grup o realitza una publicació perquè ens saltin les alarmes a la resta. D'aquesta manera tractem d'eludir els controls. Hi ha alguna cosa d'il·legal en això?», Apunta un representant d'un conegut club motorista de Mallorca.\nAquesta versió que ofereixen els responsables dels aficionats a les motos difereix molt a la que ofereix part dels veïns. Resulta que els mateixos disposaven de missatges de WhatsApp que es va compartir en un grup de motards fa un temps: «Aquest cap de setmana avisa als teus col·legues, la Guàrdia Civil ha anat a la ITV a agafar un tècnic per als controls a la serra. No t'estranyi que facin bancs de potència. Canvi de ruta». En efecte, per a aquell diumenge al matí hi havia un dispositiu secret organitzat, que només coneixien al Consell, la Benemèrita i la ITV. Fa tres mesos, va passar una cosa semblant. «Els agents fan la seva feina, però quan arriben a vegades se sap ja amb antelació que vindran o els corredors es alerten entre ells per una aplicació de telèfon mòbil», denuncien.\nDe la mateixa manera, els moters sostenen que l'afició a el món del motor de cada vegada és més gran i que els ERTES i la manca de treball ha provocat que els aficionats a les motos tinguin més temps lliure i es multipliquin el nombre de sortides.\nPer la seva banda, els veïns de la Serra de Tramuntana no poden aguantar més aquesta situació i han denunciat al Setmanari de Soller que porten trenta anys aguantant carreres il·legals de motos a aquelles estretes carreteres. La guerra, continua oberta.


Carolina Telechea (ERC): “A l’Anoia hi ha moltes carències que depenen de l’Estat, i si som forts, serà més fàcil negociar-ho”\nCarolina Telechea ocupa la posició número 3 de la candidatura per Barcelona a les Eleccions Generals del proper diumenge, que encapçala el pres polític Oriol Junqueras. La igualadina, que ha estat regidora a l’Ajuntament en els darrers quatre anys i també diputada al Congrés de Madrid des de fa vuit mesos, té garantida la seva presència a la Cambra Baixa en la propera legislatura, formant tàndem amb Gabriel Rufián.\nContinuarem tenint una igualadina a Madrid. Com ha estat l’experiència en aquests darrers mesos?\nMira que m’havien avisat, eh, que al Congrés hi havia un ritme de treball molt frenètic. Doncs ha estat molt més del que em pensava. Han estat uns mesos molt intensos. És veritat que em vaig trobar un canvi de govern, jo porto el mateix temps que Pedro Sánchez com a president, després de la moció de censura. Ha estat un període molt positiu. El cert és que he fet un “màster” d’aprenentatge molt ràpid. En el meu cas, a més, ens vam trobar amb la legislatura començada, amb la qual cosa la immersió en els treballs parlamentaris ha estat del 200%. Les negociacions, les tramitacions, les iniciatives legislatives… tot estava començat. No és el mateix que ara.\nSer independentista ara mateix al Congrés t’ha causat problemes de debò, o tot és molt mediàtic i a dins tot canvia?\nDins del Congrés jo no he tingut cap problema. Tothom és amable i respectuós. Els treballadors són fins i tot excessivament educats. Jo per dins em passejo sempre amb el meu llaç groc i mai m’ha dit res ningú. També t’haig de dir que al carrer me’l trec. A Madrid hi tensió, a vegades em toca anar sola des del Congrés a l’hotel, o a algun acte… En Rufián, que és molt conegut, ha tingut problemes en alguna ocasió, tan delicats que hem hagut de trucar a la policia. L’ambient està caldejat.\nNo hi trobeu aliats?\nHi ha un grup que es diu Madrileños por el derecho a decidir, que han organitzat un referèndum sobre monarquia o república, que fan actes de suport als presos, però no tenen ressò mediàtic. Interessa que no en tinguin.\nERC t’ha donat ara més responsabilitat, i sovint veurem la teva imatge. Tothom diu que se’t gira molta feina.\nMalauradament ens tocarà viure uns anys que haurem de collar molt per negociar, parlar, dialogar… Ens haurem d’asseure a la taula i per molt que Pedro Sánchez digui que no vol sentir parlar de referèndum, haurà de parlar-ne. No es podrà evitar. Haurem de trobar algun punt d’encaix. No hi ha altra sortida.\nÉs cert que a Carolina Telechea li tocarà fer el paper diplomàtic i negociador que feia fins ara Joan Tardà?\nEl partit té unes grans expectatives sobre mi, ho sé. Espero estar a l’alçada. En aquests darrers mesos ja he fet una mica aquesta feina, no tot ha estat la iniciativa parlamentària. He fet relacions sovint amb gent del PP, PSOE, Podemos i Ciutadans. Amb aquests darrers, per cert, hem tingut acords en comú, perquè te’ls trobes en comissions on es tracten molts temes diferents. Fins ara en Tardà era com un escut per a mi, sí. Ara em tocarà fer el seu paper, d’alguna manera. Cal treballar força.\nQue hi hagi gestos per a l’alliberament dels presos serà una condició sine qua non, a partir d’ara?\nNo posem línies vermelles, ni anem a bloquejar res. Anem a dialogar.\nEl pressupost d’en Sánchez no es va aprovar per línies vermelles.\nEl que vam fer, ho vam fer per dignitat. No podíem aprovar un pressupost que posava més diners a Defensa, al Valle de los Caídos, i a la Casa Real. De la manera que està el país, per dignitat democràtica no hi podíem estar a favor. No tenia massa sentit tampoc que Sánchez ens collés a nosaltres per aprovar-li el pressupost, i en canvi el PSC no volia a sentir parlar d’aprovar el pressupost de la Generalitat. Si ens exigeixes a nosaltres a Madrid, exigeix també als teus a Catalunya. Recordem, finalment, que qui es va aixecar de la taula va ser el PSOE. No van ser valents.\nCom es pot dialogar, amb el PP, Ciutadans o VOX, si acaben manant a Espanya?\nJa es veurà. Ho haurem d’anar treballant, de totes totes. Amb Casado o Rivera el meu contacte personal ha estat zero. No es presten massa a relacionar-se amb els diputats en general. És complicat. No ha estat així amb Pablo Iglesias, és molt més obert, agradable i proper. Sempre agafa el telèfon.\nDe quina manera creus que l’Anoia es pot beneficiar de tenir una diputada al Congrés?\nEn el nostre territori tenim moltes carències i demandes que depenen de l’Estat i que fa temps que s’arrosseguen. És evident que si som més forts del que som ara, ens ajudarà a negociar-ho amb el govern. Parlo d’infraestructures, de serveis, que són competència de l’Estat. Millorar l’A-2, per exemple, és primordial.\nAra els diputats us passeu tres dies a la setmana a Madrid. Amb aquesta nova responsabilitat et canviarà el dia a dia?\nNo ho sé, encara. En Tardà i Rufian tenien fins ara una feina molt més elevada que la que jo tenia. S’havien de quedar molt més dies. Quan toqui, el partit decidirà qui és el portaveu, i el portaveu adjunt d’Esquerra. Llavors veurem, però si em toca algun d’aquests càrrecs lògicament canviarà respecte aquests darrers mesos. També estic fent malabars en el meu despatx d’advocats a Igualada, clar. Tinc la compatibilitat concedida des del Congrés, i a veure si m’ho puc organitzar bé.\nLa gent crida Unitat a totes les manifestacions… Després del 28A hi haurà unitat de l’independentisme a Madrid?\nFins ara hi ha hagut una excel·lent relació amb el PDeCAT en tots els temes sobiranistes, de país. En altres no ha estat així, però són més d’ideologia, de principis de cada partit. Per la nostra banda, no hi haurà cap problema. Quant més fort sigui el sobiranisme, millor.\nPer què creus que ERC està sortint a totes les enquestes com una formació guanyadora?\nHem remogut consciències, i la feina que hem fet des d’Esquerra ha estat coherent, transversal, de molt treball, de fer més gran aquest camí per sumar-hi més gent i construir la República.\nNo descartes tornar a l’Ajuntament algun dia?\nNo ho descarto, no. El món municipal m’agrada moltíssim.\nArticle anterior“Pisos i botigues als antics cinemes Kursal d’Igualada”, és el tema de portada de La Veu d’aquest divendres\nPròxim articleLaura Borràs (Junts x Cat): “Aquestes eleccions són un plebiscit entre l’1 d’octubre o el 155: democràcia o repressió”


Seny - Management racional y humanista\nNovetats que no són noves\nJa hem comentat alguna vegada que una de les desgràcies de la direcció d’empreses és l’ànsia de la novetat. Tot ha de ser nou, les idees, les tècniques, els instruments, tot. També hem comentat que ja deien els clàssics que no hi ha res de nou sota el Sol, frase que es cita sovint en […]\nL’ensenyament virtual: serveix per a alguna cosa, un professor?\nÉs sabut que la pandèmia ha ocasionat considerables problemes en tot el sector educatiu a tots els nivells. Tots ells han recorregut, en menor o major mesura, al web per tractar de limitar la manca de docència presencial. Les Universitats en general i les escoles de management en particular s’han posat a emetre per web […]


Casa en venda en Antic Poble de Sant Pere\nRef: 26365 Casa en venda en Antic Poble de Sant Pere\n1 hab dobles, 2 Habitacions individuals, Casa de nova construcció de 100 m²\nCasa per estrenar en venda, totalment reformada de 0, amb una façana doble.\nTocant a l´avinguda Abat Marcet, en un carrer tranquil, trobem la casa, de 3 habitacions dobles i un bany, amb un pati de 40m² ben orientat per gaudir de tot el sol que li toca, juntament amb la gran terrassa de la planta primera.\nLa cuina, exterior, està totalment equipada, i llista per estrenar. El bany complet disposa de plat de dutxa\nAcabats en parquet, gres a la cuina i bany.\n3 hab dobles, Casa de 160 m²\n473 kW h m² / año\n99 kg CO₂ m² / año\nEstic interessat en: Casa en venda en Antic Poble de Sant Pere Ref: 26365


L'avet del passeig Joan Brudieu, retirat a causa de la ventada — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / L'avet del passeig Joan Brudieu, retirat a causa de la ventada\nL'avet del passeig Joan Brudieu, retirat a causa de la ventada\nL'emblemàtic arbre no ha pogut resistir el temporal i Parcs i Jardins procedeix a talar-lo perquè suposava un risc per a la seguretat L'exemplar va quedar inclinat després dels forts cops de vent de diumenge\nAvet del Passeig - Ventada\nEl Servei Municipal de Parcs i Jardins de la Seu d'Urgell ha iniciat aquest dimecres al matí les tasques per retirar l'avet situat al capdamunt del passeig Joan Brudieu. L'emblemàtic arbre, a tocar de la plaça de Catalunya, es va veure molt afectat per la ventada d'aquest diumenge passat i no es podrà salvar.\nDesprés d'analitzar l'estat de l'exemplar, els tècnics han conclòs que la situació en què ha quedat suposa un perill seriós per a la seguretat de les persones i els vehicles que circulen per la zona. Per això, es procedeix a talar-lo. L'avet, d'uns 15 metres d'alçada, va quedar força inclinat per la força del vent i hi havia el perill que acabés cedint i causant danys al seu entorn.\nL'alcalde de la Seu, Albert Batalla, ha lamentat la pèrdua de l'avet, cosa que considera una mala notícia per a la ciutat. Tot i això, Batalla ha assenyalat que l'informe emès per Parcs i Jardins era "inapel·lable" i que calia talar-lo de manera immediata per no posar en perill les persones.


COMUNICAT-NOTA DE PREMSA CD MANACOR FC INTER MANACOR | Sports de ca Nostra\nCOMUNICAT-NOTA DE PREMSA CD MANACOR FC INTER MANACOR\nDe cara a les properes temporades ambdós clubs treballaran conjuntament tan en la gestió com en el marc esportiu Manacor, 13 de Juny de 2016.\nDesprés de diverses reunions on s’han tractat tant temes esportius com de gestió, els dos clubs manacorins han arribat a un acord de col·laboració, per tal de treballar de forma conjunta en tot el relacionat en cantera, tan en el marc esportiu com social i de gestió.\nLa directiva del F.C. Inter Manacor passarà a integrar-se dintre de la directiva de C.D. Manacor per tal de treballar en diverses àrees del Club i dotar a la institució de més mans joves per seguir creixent com a institució esportiva en l’àmbit manacorí.\nL’acord permetrà seguir reforçant el projecte del C.D. Manacor portat a terme durant aquests darrers dos anys i intentar donar-li una continuació de cara al futur, amb noves idees i punts de vista, a l’hora que permet al F.C. Inter Manacor afiançar-se com a Club i assegurar la seva existència a llarg plaç.\nEls dos clubs pretenen donar al poble manacorí una oferta esportiva completa i de nivell, per tal de dotar als joves d’una educació tan social com esportiva, que sigui motiu d’orgull per a tota la família i de mirall en tota la comarca.\nEns els propers dies s’informarà de novetats, quina serà la configuració final de les dues directives i quin serà el funcionament intern de les institucions, de moment es confirma la integració de Tomeu Nadal dintre de la part esportiva.\nMaria Antònia Llodrà


L'Informatiu - El primer CD de La Belluga 'Paüra' opta a ser finalista dels premis 'Enderrock'\nEl primer CD de La Belluga 'Paüra' opta a ser finalista dels premis 'Enderrock'\nEl grup d’animació infantil perpetuenc La Belluga ha passat a la segona ronda de la votació popular per aconseguir un dels premis de la revista Enderrock. Fins al 9 de febrer tothom que vulgui pot votar el primer CD de La Belluga Paüra perquè sigui finalista en la categoria de millor disc infantil o per a públic familiar.\nDesprés de deu anys d'història, La Belluga va publicar el 2019 el seu primer disc Paüra editat gràcies al mecenatge de més de dues-centes persones. El fet que la revista Enderrock el seleccionés per poder ser votat en els premis Enderrock de votació popular va ser per als membres del grup tot un èxit i passar de ronda "és un somni".\nEl sistema de votació dels Premis Enderrock demana registrar-se a la pàgina web i després votar les categories que es vulguin. La Belluga participa en la de disc infantil o per a públic familiar. Els deu escollits es poden votar fins al 9 de febrer. I a la tercera ronda passaran els tres finalistes dels quals sorgirà el guanyador amb els vots que s'emetran del 13 al 23 de febrer.\nLa Belluga competeix amb artistes com Dàmaris Gelabert, El Pot Petit o Ramonets.\nUn dels membres del grup Pol Altayó ha afirmat que estan vivint un somni i que estan gaudint al màxim el fet que el seu primer CD estigui entre els deu millors de l'any 2019 d'animació infantil de Catalunya. Pitjor sort ha tingut La Belluga en l'apartat de millor videoclip per Inkululeko. En aquest cas no ha aconseguit passar de ronda, però s'enfrontava a videoclips de tot tipus de música. Pol Altayó, malgrat això, s'ha mostrat molt content del treball fet en aquest videoclip.\nL'objectiu del grup ara es ser finalista i poder participar a la gala, segons ha exposat Pol Altayó, que ha animat a la ciutadania a participar en les votacions populars dels premis de la revista Enderrock al millor disc d'animació infantil.\nFoto: El grup local ha passat a la següent ronda / La Belluga


Unes 250 persones participen al vespre solidari de l’ANC a Montblanc | EFMR.cat\nInici Notícies Unes 250 persones participen al vespre solidari de l’ANC a Montblanc\nVespre solidari a Montblanc (Imatge: Pep Morató)\nMontblanc ha acollit aquest vespre de dilluns l’acte de l’ANC Conca de Barberà en què unes 250 persones han reclamat la llibertat dels presos polítics i el retorn dels exiliats.\nL’acció es va celebrar a la futura plaça de l’1 d’octubre i s’hi va poder escoltar parlaments d‘Anna Lafebre coordinadora de l’ANC Conca de Barberà i membre del secretariat nacional i Joan Anton Font coordinador de la sectorial de secretaris. Font va parlar de les primàries municipals, en què l’ANC s’està començant a moure. En l’acte també es va llegir el manifest dels 9 mesos que els Jordis estan a la presó. La reivindicació va continuar amb música per part de Picarols i un sopar a la fresca. Tots els diners que es van recaptar del sopar i de les donacions seran per la caixa de solidaritat.\nLa coordinadora de l’ANC Conca de Barberà, Anna Lafebre, va exposar als micròfons de l’EFMR que l’acte d’ahir era un espai per compartir les inquietuds dels últims dies però també són actes per “reclamar la república catalana per fer-la efectiva”.\nÁUDIO: Anna Lafebre parla sobre l’acte solidari a Montblanc i els 9 mesos dels Jordis.\nEls actes a la Conca de Barberà de l’ANC són diversos, ja que dissabte es va organitzar un autobús per anar a la manifestació de Barcelona. També aquest dissabte hi haurà un sopar groc a Vimbodí i Poblet i el dia 29 de juliol una caminada i botifarrada a la població de Pira.\nÁUDIO: Anna Lafebre explica els motius dels diversos actes a la conca.\n9 mesos de l'empresonament dels Jordis\nArticle anteriorUna vintena de truites de patates competeixen al primer concurs de l’Espluga\nArticle següentL’Acampada Jove espera ser un clam per la llibertat dels presos polítics i exiliats


El programa integral realitza un networking - Salt Jove\nEl programa integral realitza un networking\nEl passat divendres 24 de Novembre els i les joves participants del programa integral varen realitzar un networking en el qual varen poder compartir experiències relacionades amb la feina que han trobat durant la realització del programa o bé sobre l’estat actual de la seva recerca de feina, els principals problemes amb els que es troben i les avantatges de poder rebre orientació personalitzada a la seva recerca de feina.\nDurant aquesta activitat el grup va gaudir d’un sopar i es varen visionar imatges de totes les activitats i formacions específiques que s’han realitzat des de l’inici del programa integral.\nFins a finals de novembre, el grup tutoritzat per l’Ajuntament de Salt ha comptat amb 20 participants, dels quals 9 han obtingut un contracte de menys de 6 mesos, 5 un contracte de més de 6 mesos, 2 joves han retornat als estudis reglats i una jove ha realitzat un curs professionalitzador. La resta de joves es troben en procés de recerca de feina o bé realitzant formacions complementàries. Cal recordar que el programa té 17 places que es van cobrin a mesura que alguns joves abandonen el procés d’orientació o són derivats a altres recursos més adients pel seu perfil professional.\nDurant els propers mesos, el programa integral basarà les seves activitats en tallers específics personalitzats pels membres que encara realitzen recerca de feina: remodelació del CV, redacció de cartes de presentació, nous canals per la recerca de feina, així com preparació per les entrevistes de feina. Es continuarà treballant de manera individual i grupal, per millorar tant les habilitats personals com les socials i comunicatives de cara a la recerca activa de feina.\nEl Programa Integral es realitza de manera conjunta entre l’Ajuntament de Salt, l'Ajuntament de Girona, el Consell Comarcal del Gironès, la Fundació Àstrid 21 i la Fundació SER.Gi, essent cada entitat tutora d'un grup de 17 joves. Està finançat pel Fons Social Europeu i el Servei Públic d'Ocupació de Catalunya, dins el marc de la iniciativa d'ocupació Garantia Juvenil.\nCom a novetat cal destacar que el programa es realitzarà fins el 28 de febrer de 2018.\nLes persones interessades en participar poden posar-se en contacte a través del correu electrònic integral@salt.cat o trucant a l'Estació Jove de Salt de dilluns a divendres de 9 a 14h.\nEls requisits d'accés al programa són:\n- Haver finalitzat els estudis de batxillerat, CFGM, CFGS o estudis universitaris.\n- No estar treballant ni estudiant.\n- Estar inscrit a Garantia Juvenil.\n- Estar inscrit al SOC com a demandant d'ocupació.


AMPA – Pàgina 2 – La Bressoleta\nDurant la Setmana de la Salut a La Bressoleta experimentarem amb paneres de fruites, treballarem amb contes sobre l’alimentació i plantarem verdures als nostres horts.\nA la galeria podeu trobar les fotos!!\nPresentació de sol·licituds: del 3 al 13 de maig de 2016\nPublicació de les llistes de sol·licituds amb la puntuació provisional: 23 de maig de 2016\nTermini per presentar reclamacions: 24, 25 i 26 de maig de 2016\nSorteig del número de desempat: 26 de maig de 2016\nPublicació de la llista e sol·licituds al centre amb la puntuació definitiva, dels infants admesos i, si escau, de la la llista d’espera: 3 de juny de 2016.\nPeríode de matricula: del 6 al 10 de juny de 2016\na Av.Eduard Ferrés,168\nRecordeu que és important la vostra assistència!!!\nL’entrada a l’escola suposa pel nen el primer contacte amb la societat, fins aleshores el seu món era reduït a l’àmbit familiar.\nAra entrarà a formar part d’un món nou i diferent, amb persones que no coneix isituacions que no comprèn. Aquesta nova vivència comporta uns canvis d’actitud que poden mostrar-se en plors, neguit, ansietat, por, canvis d’humor… però són etapes transitòries.\nLa separació dels pares, l’adaptació a un nou ritme de vida i les pròpies limitacions per comprendre i expressar\nels seus sentiments fan de l’adaptació un moment, de vegades, especialment difícil pels nens.\nEl temps d’adaptació no és igual per tots. És per això que cal adequar les entrades i temps d’estança a l’escola d’acord a les necessitats del nen i a les de la família.\nTindrem en compte i recomanarem als pares que:\n– Les entrades es faran esglaonades (3-4 dies) per donar als infant l’atenció i l’afecte individualitzat que necessitin.\n– En el període d’adaptació (sempre que es pugui) hi seran dues persones de l’equip de professionals de l’escola.\n– Es començarà el procés d’adaptació amb estones curtes proposades per l’escola, i s’anirà ampliant l’horari en funció de les necessitats de cada infant.\n– Respectarem els objectes que el nen i la nena, els primers dies, puguin portar de casa, ja que aquests fan d’enllaç entre un espai i l’altre i li aporten seguretat.\n– Adequarem l’aula i l’espai en general perquè hi hagi un ambient tranquil, acollidor i càlid.\n– Mantindrem una contacte directe i diari amb cada família informant del procés que va seguint l’infant.\n– Cal que us acomiadeu de l’infant, no l’enganyeu, digueu-li que tornareu més tard a buscar-lo.\n– Convé que els xumets i els biberons que portin a l’escola no siguin nous, sinó que ja hagin estat utilitzats.\n– Tingueu present que el període d’adaptació a l’escola bressol pot produir canvis de comportament en l’infant.\n– Evitarem qualsevol canvi brusc que pugui alterar el ritme del nen. Procureu no alterar l’ordre a casa, els seus hàbits i les seves rutines fins passat el període d’adaptació. Per exemple, no el canvieu d’habitació, no li traieu el xumet, o els bolquers, no li canvieu l’alimentació… Espereu-vos fins passat el procés d’adaptació.\n– Durant aquests dies seguirem el ritme de cadascú, (segons edat) i de mica en mica seguirem la programació de l’adaptació: jocs tranquils, lliure, amb llums, contes i música… sense deixar els hàbits i les rutines diàries.


dimarts, 29 de setembre de 2020 | 09:13h\nAquest dijous s'ha presentat l'informe semestral (març-agost 19) sobre normalització lingüística a l'Ajuntament de Palma. Aquest informe s’elabora a partir del seguiment de diversos tipus d’actuacions, les quals poden oferir una idea aproximada del grau de compliment del vigent Reglament municipal de normalització lingüística per part de les unitats i dependències municipals.\nDe l'informe d'aquest darrer semestre es treu que l'índex de normalitat de la llengua és bo amb un 95,1%. No obstant això, cal destacar el preocupant ús del català en les propostes que fan els grups polítics a Ple i Junta de Govern que se situa al voltant d'un pobre 10%. Així, ens trobam en el pitjor moment d'ús de la llengua en les mocions des de 1996.


Hem cardat l'ànec - Diari de Girona\nHem cardat l'ànec\nl'últim partit jugat a casa aquest passat dimarts, un seguidor ens donava la seva versió de l'empat i el joc de la primera part a través del seu Twitter. Em va cridar l'atenció que el seu nom a la xarxa fos el de @nocardemlanec.\nCardar és un verb que podem fer servir per la llana, per parlar de copulació i també pel significat de fer, amb la variant de fotre, sempre menys fina i estilista que el verb en si.\nNo sé per què, però em va quedar el nom tuitaire del nostre seguidor i des de dimarts no me l'he tret del cap. Crec que més pel seu significat aplicat al joc i resultats del Girona FC, que per la nomenclatura tuitera.\nPotser també perquè després dels empats a Las Palmas i el de casa contra el cuer Racing, ens vèiem a venir el que avui ja podem dir: «Hem cardat l'ànec». El resultat d'ahir no fa altra cosa que ratificar que en set dies l'equip ha cardat, fotut o fet més pena que glòria. El joc no va i els resultats òbviament tampoc. I això ha fet que el Girona FC, que mirava l'ascens directe a vuit punts de distància, el vegi ja impossible.\nDimarts, també deia un company de feina, dels que coneixen bé el futbol, que aquesta temporada s'imaginava encontres de molts gols. I ho emparava en la milionada que Quique Cárcel es va gastar en peces ofensives. En canvi, portem zero dianes en els darrers tres partits amb la conseqüent frustració que això aporta. Oficialment ja es poden donar les dues primeres places per oblidades i pensar només en la promoció, sempre que no seguim cardant l'ànec, perquè avui els gironins en podrien saltar.\nI a partir d'aquí, pregunto: solucions per recuperar la verticalitat dels laterals, un mínim joc del mig del camp, la sensació que la milionària segona línia no està desapareguda en combat i que Stuani pugui rematar pilotes, que ara no li arriben? Hi ha qui diu que un quart entrenador.


Pinotxo - Una mar de contes\nPinotxo Autor/a: Carlo Collodi\nData de publicació: 30/12/2003\nn un petit poble italià hi vivia un vell fuster anomenat Geppeto. Un dia, va fabricar un ninotet de fusta.\nEl ninot li va sortir tant bé que va pensar:\n-Tant de bo aquest ninot fos un nen de veritat! M' agradaria tant tenir un fill! - Va exclamar el fuster I de cop i volta, per sorpresa seva, el ninot va començar a moure's sol! Estava viu!\nEl ninot va començar a mirar desconcertat tot el que el rodejava, i en veure a Geppeto, va dir - Hola pare!. Incrèdul, Geppeto en aquell moment va tornar-se boig d' alegria. Per fi tenia el fill que tant havia desitjat! I després de pensar-s 'ho molt, el va anomenar "Pinotxo".\nVan passar tota l' estiu feliços, però quan s' acabava, en Geppeto va pensar que, sent un nen tant espavilat com era, havia d'anar a l' escola. I li ho va dir:\n- Com que ets un nen de veritat, hauràs d'anar a l' escola. Allà t' ensenyaran a llegir i escriure.\nPerò en Pinotxo, que només pensava en divertir-se, li va respondre : - Però jo no vull anar a l' escola.! - I se 'n va anar corrents carrer amunt. Geppeto va anar darrera seu, però en Pinotxo es va amagar a la fleca, d'on, en veure apropar-se en Geppeto, va agafar uns pastissos i els hi va començar a llançar.\nEl flequer, en veure el desastre que estava succeint, va cridar a un guàrdia, i el pobre Geppeto va haver de respondre per la malifeta d'en Pinotxo. Va haver d'anar a la presó.\n- Visca! Si en Geppeto no hi és, no hauré d' anar a l' escola.! I podré jugar tant de temps com vulgui! - Va pensar en Pinotxo. I tal dit, tal fet, se 'n va anar al parc a jugar tot el dia.\nQuan es va fer fosc, Pinotxo no va trobar cap nen amb qui jugar. Va començar a ploure i va haver de tornar cap a casa. Però allà no hi havia ningú, en Geppeto encara era a la presó. Afamat i mort de fred, va asseure's a la vora de l' estufa per escalfar-se els peus i va quedar completament dormit. Però estava tant a la vora del foc que els peus li van començar a cremar!\nJa tard a la nit Geppeto va tornar a casa. I va trobar a Pinotxo dormint a la vora del foc sense peus!. El va despertar i Pinotxo es va espantar molt quan es va veure sense peus i que no podia caminar.\n- Si em promets que demà aniràs a l' escola., Pinotxo, et faré uns peus nous - li va proposar. I Pinotxo, emocionat, li ho va prometre. Geppeto va estar treballant tota la nit, i a primera hora del matí va anar a vendre el seu millor vestit per comprar-li un llibre de lectura a Pinotxo.\nEn veure tots els sacrificis que feia en Geppeto, en Pinotxo a més li va prometre ser un noi molt aplicat i treure les millors notes.\nI va encaminar-se a l' escola. animat i pensant en tot el que aprendria allà. Però de camí va escoltar l' alegre música d'un teatre de putxinel·lis. Tantes ganes tenia de veure-les que es va vendre el llibre per comprar l' entrada.\nPinotxo va entrar quan la funció ja havia començat i el primer que va veure a la pista foren dues titelles: Una jove i un soldat que la perseguia. Consternat al veure l' escena Pinotxo es va envalentir per rescatar la jove del soldat,i va saltar al mig de l' escenari per a salvar-la. El titellaire, furiós, va agafar en Pinotxo per llençar-lo al foc.\nEn Pinotxo va suplicar per la seva vida - Perdoni 'm senyor! - va suplicar - Tregui 'm d' aquí! li ho demano per favor! Si no torno a casa el meu pare es morirà de pena!. Les paraules van fer el seu efecte, i commogut, pensant que al cap i a la fi el petit era un bon fill, el va salvar i li va donar unes monedes perquè es pogués comprar un altre cop el llibre.\nPerò una astuta guineu i un gat ho havien vist tot. I van pensar un astut pla per treure-li els diners. S' hi van acostar amb tota la confiança del món i li va dir:\n- Saps Pinotxo com pots aconseguir més diners? - li van preguntar molt amablement.\n- Tenir més diners? Que haig de fer? - Va preguntar en Pinotxo tot encuriosit\n- És molt simple! només has d' enterrar les monedes que portes sota l' Arbre màgic i dormir una bona migdiada. Quan et despertis, seràs ric!\nI Pinotxo, pensant en la sorpresa que se 'n duria Geppeto, va acceptar. El van dur sota un roure molt alt i vell a la vora del camí i el van ajudar a cavar el forat. Pinotxo es va dormir dolçament, però es va despertar de cop, es va veure penjat en una branca del roure i que la guineu i el gat li havien robat els diners!\nUna fada bona que passava per allà havia vist el que li passava al pobre Pinotxo, es va compadir d' ell i va cridar un falcó perquè l' alliberés. El falcó li va tallar la corda i el va deixar suaument a terra. I la fada li va preguntar:\n- Per què no estàs a l' escola, Pinotxo?\n- Em dirigia cap a l' escola quan em vaig trobar a un pobre orfe que tenia gana. Llavors he pensat que seria una bona idea vendre el meu llibre per a comprar-li una mica de pa - va mentir Pinotxo.\nPerò mentre deia aquestes paraules el nas va començar a créixer i créixer ...\n- Quantes més mentides diguis, més et creixerà el nas Pinotxo! - va dir la fada bona amb la seva dolça veu.\nEn veure el nas tan llarg que gairebé es perdia de vista, en Pinotxo va començar a plorar - Perdona'm! n'estic molt penedit! - li deia mentre somicava.\nI la fada bona va ordenar a un picot que li tallés el nas.\nDe tornada a casa, Pinotxo es va trobar amb un estrany carro tirat de per dotze ases. El van convidar a pujar per anar al País de les joguines, on es divertiria durant dies i dies. Pinotxo, sense pensar en tot el que havia passat ja, va acceptar-ho al moment.\nEs va divertir durant dies i dies, però un dia va mirar-es en un toll d' aigua va veure que les seves orelles estaven creixent i convertint-se en forma d' ase. Poc a poc al llarg del matí va passar i a l' arribar al migdia ja era un ase per complet!\nI l' amo del País de les joguines el va vendre a un circ, mentre anava a buscar més nens per convertir en ase. Però per desgràcia, durant una representació es va trencar una cama i l' amo del circ el va llençar al mar.\nEnfonsant-se sota al mar, un banc de peixos va començar a menjar la pell de l' animal, deixant lliure a en Pinotxo, molt feliç de tornar a ser un ninot de fusta, en Pinotxo els va donar les gràcies a tots.\nEn realitat, però era la fada bona que havia acudit a la seva ajuda quan va comprendre que aquest lamentava de tot cor la seva mala conducta. De fet, Pinotxo després de tot el que havia passat, estava decidit a comportar-se com un bon fill, ajudant al seu pare i no causant-li més preocupacions.\nPerò tan absort estava en els seus pensaments que no va veure aproximar-se un tauró gegantí. Aquest el va agafar per sorpresa per darrera i se 'l va menjar d'un sol mos.\n- Socors! Socors! cridava en Pinotxo amb totes les seves forces, però fou en va.\nDintre del tauró, desesperat, va veure una llumeneta cap al fons. S' hi va costar, i quina va ser la seva alegria al trobar-se amb en Geppeto! Geppeto l' havia anat a cercar quan va ser devorat també sencer per aquest temible tauró.\nDesprés d'una llarga i forta abraçada, van començar a pensar com podien fer-ho per sortir d' allà. I a en Pinotxo se li va ocórrer una idea! va començar a mentir i mentir, i el seu nas va començar a créixer i créixer, tant que va arribar a clavar-se amb força a l' estomac del tauró. Adolorit, el tauró els va escopir als dos i se 'n va anar corrents!. En Pinotxo, al ser de fusta, va agafar en Geppeto i els dos van pujar a la superfície.\nDurant molts dies en Pinotxo va cuidar d'en Geppeto, fins que es va recuperar del tot. I quan en Geppeto ja va estar bé, no només va tenir l' alegria de que per fi tot tornava a ser normal, si no que se li va tornar a aparèixer la fada bona.\n- Pinotxo, has estat molt valent - li va dir - i t' has tornat responsable i treballador, t' has ben guanyat ser un nen de carn i os! - I d'un toc de vareta màgica va transformar el ninot de fusta en un nen de veritat. 66.371 lecturespublicat:30/12/2003 Administració


Els Bastoners del Ribatallada: 2018\nEls Bastoners del Ribatallada\nAquest matí hem realitzat una activitat espectacular! Acompanyats pel Ferran i l'Albert de Kapla Catalunya, hem creat, del no res, una CIUTAT PONT, així és com anomenen alguns Bastoners a la nostra construcció.\nÉs una activitat individual que necessita de la col·laboració de tot el grup per finalitzar el projecte amb èxit.\nPenseu que aquestes peces rectangulars de fusta s'aguanten unes amb les altres, és qüestió d'equilibri de forces i de molta concentració, no hi ha cap altre material que les lligui ni connecti.\nMireu l'apoteòsic VÍDEO FINAL\nPublicado por Els Bastoners del Ribatallada en 3:13 No hay comentarios:\nAra sí que s'acosta Nadal perquè els Pastorets ja han arribat a l'escola. Us deixem algunes fotos de l'obra teatral treballada en el taller de llengua pels nois i noies de cicle superior.\nEls Pastorets de Josep Mª Folch i Torres amb adaptació d'Adelaida Frias\nPublicado por Els Bastoners del Ribatallada en 23:55 No hay comentarios:\nLa visita a l'exposició Human Bodies ens va deixar bocabadats. Equipats amb l'audioguia, vam poder escoltar les explicacions i veure tots els òrgans i altres elements de l'ésser humà en cossos reals. Realment espectacular!\nI encara que sembli impossible la pluja ens va respectar i després de la visita vam poder dinar i jugar en el parc Joan Miró.\nFamílies, si teniu oportunitat, no us la perdeu!\nUs deixem algunes FOTOS, de no massa bona qualitat, ja que hi havia poca llum a les sales.\nPublicado por Els Bastoners del Ribatallada en 0:13 No hay comentarios:\nAstronautes i Bastoners vam anar al Mnactec de Terrassa per visita la sala dedicada al COS HUMÀ. Vam poder conèixer el perquè del funcionament d'algunes parts del nostre cos i comprovar-ho interactuant amb el material que hi ha preparat. L'estona se'ns va fer tan curta que molts Bastoners volen tornar-hi amb la família. Aquí ho deixo!\nPublicado por Els Bastoners del Ribatallada en 23:30 No hay comentarios:\nAquest matí hem aconseguit tornar al nostre planeta Terra. Gràcies a la nostra audàcia i rapidesa hem superat totes les proves de l'scape room.\nLa nostra missió: netejar el planeta de brossa, obrir tots els cadenats i aconseguir la clau per tornar al nostre planeta.\nCal tenir cura de reduir, reciclar i reutilitzar els residus que generem sinó volem que de debò haguem d'abandonar el nostre planeta per estar massa empobrit i ple de deixalles.\nUs deixem algunes fotos\nPublicado por Els Bastoners del Ribatallada en 2:14 No hay comentarios:\nFEM GALETES DE COCO\nLa xef manaire dels Bastoners es va despistar i no va demanar de portar un davantal per la sessió de cuina d'avui. Tot i així, els Bastoners hem estat uns grans xefs, amb les mànigues arremangades i les mans ben netes hem preparat unes boníssimes GALETES DE COCO. L'olor és tan bona que en acabar ens hem llepat els dits i quasi bé no ha fet falta tornar a rentar les mans.\nNo sabem si demà podreu arribar a tastar-les perquè tenen una bona pinta!\nPublicado por Els Bastoners del Ribatallada en 8:58 No hay comentarios:\nSensacions és el que hem experimentat avui amb els ulls tapats. Ens ha visitat la Teresa Legarreta, una artista invident que treballa el fang.\nAmb uns antifaços posats ens hem proposat SENTIR EL FANG, l'hem modelat sense l'estímul visual, això ens ha permès sentir amb més intensitat les particularitats d'aquest material i donar tot el poder a les nostres mans, crear en la foscor.\nLa Teresa realitza unes escultures humanes de gran bellesa i nosaltres ens hem proposat el mateix.\nNo tenim prou paraules per agrair la visita de la Teresa i de la seva parella en Jordi. Us deixem un recull de fotografies i aviat veureu l'exposició dels nostres treballs.\nPublicado por Els Bastoners del Ribatallada en 4:33 No hay comentarios:\nINICIEM UN ALTRE CURS\nAquesta setmana els Bastoners ens hem retrobat, l'emoció i les ganes d'explicar-ho tot ens han amarat el cos.\nUs deixem un VÍDEO dels primers 5 minuts de dimecres.\nPublicado por Els Bastoners del Ribatallada en 4:32 No hay comentarios:\nEls Bastoners hem estat treballant el vocabulari del menjar en anglès i per practicar-ho hem muntat la paradeta i hem jugat a botigues. Aquí podeu veure algunes fotos.\nCòlonies a Cal Diable\nAvui ja més recuperats del cansament d'aquests dies us volem penjar les fotografies de la nostra estada a la casa de colònies de Cal Diable. Només us podem dir que ens ho hem passat molt i molt bé!\nPublicado por Els Bastoners del Ribatallada en 6:44 No hay comentarios:\nRecepta de tardor i nevada\nAquí teniu unes fotos del dia que vam cuinar la recepta de tardor i del dia que va nevar.\nPublicado por Els Bastoners del Ribatallada en 5:10 No hay comentarios:\nEns ajuntem amb els nens i nenes de 3r per a fer un intercanvi de coneixements, ens expliquem tot el que hem après en el projecte del patrimoni i resolem dubtes. En aquest enllaç veureu les imatges.\nPublicado por Els Bastoners del Ribatallada en 5:06 No hay comentarios:\nConcert i teatre en anglès\nUna mare de l'escola i el seu fill venen a fer-nos un concert, algunes de les cançons les hem treballat a l'escola i les podem cantar. També ve un altre dia una noia a fer un teatre en anglès "The wolf and the seven goats". Aquí podreu veure algunes fotos d'aquests dos dies.\nPublicado por Els Bastoners del Ribatallada en 5:02 No hay comentarios:\nHem començat a treballar en el nostre hort!!! primer plantem llavors en potets de vidre per veure bé com creixen i poder fer un seguiment, quan ja es fan molt grans les plantem a l'hort. Hem plantat mongetes, cigrons, llenties, tomàquets petits, maduixes, enciams, llavors de poma, nespra, pera, llimona, menta, advocat, meló, gira-sol, alfàbrega, pruna, ordi, raves, ... algunes ens han sortit i unes altres no. Els encarregats/des de l'hort reguen cada dia, treuen males herbes i miren si hi ha alguna cosa per collir. En aquest enllaç podeu veure algunes fotos.\nPublicado por Els Bastoners del Ribatallada en 4:57 No hay comentarios:\nPOEMES LOLA CASAS\nPer Sant Jordi hem treballat poemes de la Lola Casas, per parelles han triat un poema, l'han escrit i amb diferents papers s'han disfressat dels personatges o elements del poema. Ens ho hem passat pipa fent les disfresses i llegint poemes!! En aquest enllaç trobareu les fotos de les disfresses.\nPublicado por Els Bastoners del Ribatallada en 2:52 No hay comentarios:\nCom a cloenda del projecte del patrimoni, algunes famílies han portat uns pastissos per compartir amb tota l'escola. Tots molt originals i ... boníssims. Aquí teniu les fotos\nPublicado por Els Bastoners del Ribatallada en 2:47 No hay comentarios:\nEls bastoners i els cangurs hem anat a la fundació Joan Miró a Barcelona, una monitora ens ha ensenyat moltes coses del museu i hem fet algunes activitats relacionades amb Miró, les emocions, els records, ... En aquest enllaç podreu veure les fotos\nPublicado por Els Bastoners del Ribatallada en 2:39 No hay comentarios:\nDins els projecte d'escola sobre el patrimoni cultural, a anglès hem estat aprenent cançons tradicionals que canten els nens a Anglaterra. En aquest enllaç podeu veure com les cantem . Esperem que us agradin!\nPublicado por Els Bastoners del Ribatallada en 2:40 No hay comentarios:\nHem anat al museu del gas a fer una activitat anomenada "Quines cases més maques". Primer ens ensenyen un plànol gegant de Sabadell a on seiem per grups, cada grup rep una carta amb un encàrrec del que ha de construir (Ajuntament de Sabadell, una escola, un despatx, ...) ens deixen un plànol de l'arquitecte, una imatge de com és l'edifici, unes peces per construir i unes enganxines. A treballar tothom!! Aquí teniu algunes fotos! ah i també hem sortit a veure cases modernistes.\nPublicado por Els Bastoners del Ribatallada en 3:36 No hay comentarios:\nBanyetes de la Creu Alta\nHan vingut a la classe uns quants alumnes/as que pertanyen al grup de banyetes i ens han explicat com funciona la colla, quines coses fan, quins materials utilitzen, ... Hem pogut veure i tocar els estris que fan servir i per acabar... ens han fet una demostració!! ha estat molt emocionant !! Aquí hi ha algunes fotos.\nPublicado por Els Bastoners del Ribatallada en 3:31 No hay comentarios:\nTots els alumnes/as de l'escola han portat un objecte, fotografia, ... que és patrimoni de la seva família, a la classe cada nen/a ha explicat el seu als companys/es de classe i també als companys/es de 5è. Ha quedat una exposició ben maca. Aquí hi ha les fotos de cada nen/a amb el seu patrimoni familiar.\nPublicado por Els Bastoners del Ribatallada en 3:23 No hay comentarios:\nVisita al forn de pa\nTots els bastoners/es hem anat al forn de pa Portell per tal d'elaborar una coca, tastar aliments que són patrimoni de Sabadell (belgues i carquinyolis) i veure alguns dels ingredients i aparells que es fan servir al forn. Ens hem endut un berenar per llepar-se els dits 😄 . Aquí trobareu algunes de les fotos.\nPublicado por Els Bastoners del Ribatallada en 3:15 No hay comentarios:\nRuta per Sabadell\nA la classe hem treballat moltes coses sobre el patrimoni de Sabadell, ara només ens queda sortir per Sabadell i veure en directe els museus, cases, escultures, ... dels que hem parlat. Comencem la visita al museu d'art on ens expliquen coses sobre les rajoles decoratives i després sortim amb la monitora a fer ruta per la ciutat, veiem moltes coses del patrimoni de Sabadell, algunes amb rajoles decoratives i altres no. Quina caminada que hem fet!! Aquí hi ha algunes de les fotos de la sortida.\nPublicado por Els Bastoners del Ribatallada en 3:08 No hay comentarios:\nCada nen i nena ha portat escrit a la seva llibreta viatgera alguns llocs, edificis, costums, menjars, ... que són patrimoni de Sabadell. Entre tots hem fet un esquema classificant aquests patrimonis segons si eren natural, cultural, que es poden tocar o no, ... Per acabar els llocs o edificis que es podien situar en un mapa els hem buscat a google maps i entre tots hem fet un mapa de Sabadell amb les coses més importants per nosaltres.\nAquí podreu veure algunes fotos que mostren el treball que hem fet.\nPublicado por Els Bastoners del Ribatallada en 3:02 No hay comentarios:


(a la sala Strehler del Piccolo Teatro de Milà)\nSconcerto és italià i vol dir desconcert. Estem davant d’un joc de paraules, doncs l’espectacle és un concert amb la seva orquestra simfònica i el seu director... només que aquest director no és un músic, sinó un actor, millor dit, un actoràs: Toni Servilio, un dels grans del món del teatre europeu (algú va veure la Trilogia Della Villeggiatura en el Teatre Municipal de Girona, al 2009?).\nL’obra comença amb la entrada dels músics de I Pomeriggi Musicali, i com en totes les audicions el concertino fa donar la nota al oboè i tots els components es posen a afinar, aquella cosa tan xula que alguna vegada m’ha agradat més que el propi concert. Una vegada tots a punt entra el “director”, impecable, frac, corbata blanca i comença la música.\nFins aquí tot normal, però de sobte el conductor, sense deixar de dirigir, comença a fer reflexions en veu alta i es gira de cara al públic i intenta posar ordre en el seu cap travessat per múltiples pensaments, i aboca el seu deliri damunt els músics... i para i torna a arrancar... Realment és un autèntic desconcert.\nCom a teatre, sembla que no hi hagi posada en escena, però puc assegurar que està mil·limetrada. El mateix passa amb la il·luminació: gran part del concert es fa amb els llums de la sala encesa, altres vegades quasi a les fosques i fins i tot en un moment un focus es concentra en un trompa (un músic, no un borratxo) que pren part de la conversa i les reflexions del director i es descollonen de riure.\nLa orquestra sona brutal, destacant el parell de percussionistes que són de nota alta, i la música composada per a la funció per Giorgio Battistelli és impressionant. Això sí, difícil és poc. Hindemith, Webern i tots els renovadors de la clàssica, semblen autors de “les petites formiguetes a l’estiu” al costat del que hem sentit avui.\nL’Strehler plè i el públic s’ha rebentat les mans aplaudint. El Piccolo continua sent un teatre de referència. Per cert, estan tornant a fer Blackbird, de Harrower dirigida per en Pascual.\nP.D. En algun moment el que he vist avui m’ha fet pensar en una peli fabulosa de Federico Fellini: Prova d’Orchestra (1979). Us la recomano.\nPublicat per Josep M. Ribaudí a 0:44\nEtiquetes de comentaris: Piccolo Teatro, Sconcerto, Toni Servilio\nAnònim 19 de març de 2012, a les 20:23\nJo vaig veure la "Trilogia Della Villeggiatura" al Teatre Municipal de Girona al 2009... i com va fer el públic a Milà, em vaig rebentar les mans aplaudint !!! Mai havia vist una obra d'aquesta companyia, ni tant sols en italià i va ser memorable.\nFins i tot em vaig endur cap a casa la carta feta un munyoc de paper carta que llegeix al final de l'obra Giacinta (la fabulosa Anna della Rosa, de la que vaig quedar senzillament enamorat). És el que té asseure's a primera fila, que de vegades cau algun "regal". :-)


L’emoció de la música - Kasundena\nJa hi havia pensat alguna altra vegada, però mai me n’havia adonat tant com ara. La música ens transporta records, ens fa sentir emocions, ens recorda persones.\nDesprés d’un mes i mig als Estats Units m’ha vingut de gust escoltar un artista africà, concretament de Mali. Escoltant el tema “Moffou” de Salif Keita m’he transportat directament a casa, la relaciono directament amb la meva família, amb els meus pares. Abans de marxar de casa aquesta cançó ja m’omplia i m’emocionava, ara, encara més. Quatre llàgrimes m’han rodolat per les galtes. Potser alguns trobareu que estic molt susceptible, però us he de confessar que és la primera vegada que ploro escoltant una cançó. Jo sola, a l’habitació, amb la música que surt del portàtil, plorant i amb un somriure a la boca.\nSegurament vosaltres també tingueu aquelles cançons que us fan canviar repentinament l’estat d’ànim, que us emocionen, que us “curen”, que us relaxen o que us exalten i animen. Us convido a què ho comenteu a aquí. Potser els altres col·laboradors de Kasundena també us animeu a escriure articles comentant aquest tema…\nÉs increïble com la música ens pot arribar a transportar. L’altre dia, en entrar al cafè estudiantil, “cool” i alternatiu on solem anar amb la meva companya d’Amity, ens tenien posada música de Camarón (dic “ens tenien” però realment l’havien posada sense saber que nosaltres hi aniríem, vaja, em sembla!). Immediatament em vaig situar a Barcelona. I a les poques vegades que he anat a ballar rumba a l’Apolo. I vaig pensar amb les companyes de la Facultat. El cafè ja no era el mateix. I ho tenen ben estudiat, perquè segons el dia poden arribar a posar música molt relaxant i “chillout”, quan és època d’examens i d’estudiar, música més folk un dia en què hi ha ambient de xerrar tranquil·lament o música més animada (i a aquí hi incloc Camarón) un diumenge a la tarda o a l’hora punta per a fer circular a la gent. Senzillament, el lloc pren una altra aura i l’ambient canvia.\nUn altre tipus de “moment” musical que em meravella és la música als passadissos del metro o al carrer. Un matí, migdia o tarda qualsevol, la gent anant o tornant de treballar, seriosa, en silenci, esquivant les mirades, caminant ràpid… i, de cop, el lloc s’humanitza per la presència d’un senyor o senyora tocant un instrument. Aquest lloc tant fred pren una calidesa que abans no tenia. Fins i tot sembla que la gent somrigui una mica i tot. O potser sóc jo que em poso contenta.\nEn fi, per alguna cosa existeix la Musicoteràpia!\nUs incito a què comenteu els temes que us transporten i que relacioneu directament amb persones i moments importants de la vida. I si no ho voleu compartir, deixeu-me que us recomani fer l’exercici de reflexionar-hi o de seleccionar diferents temes i apuntar en un paper què us inspiren, quines sensacions i imatges us vénen al cap i qualsevol altra cosa que us pugui acudir. És interessant. Bé, si més no, jo ho trobo molt interessant. I vosaltres?\nAnterior Entrada anterior: Sobre Londres\nSegüent Entrada següent: Alleugereix la calor de l’estiu amb una amanida de pasta amb cireres


Culturisme HGH: Com prendre i barrejar HGH? | Pols d'esteroide AASraw\nCulturisme HGH: Com prendre i barrejar HGH?\n/Blog/HGH/Culturisme HGH: Com prendre i barrejar HGH?\npublicat el 11/22/2017\nby Patrick Young va escriure en HGH.\nQuè és l'hormona del creixement humà?\nEl cos produeix naturalment l'hormona del creixement (HGH o simplement GH) a la glàndula pituïtària, i, com el seu nom indica, és responsable del creixement cel·lular i la regeneració. L'augment de la massa muscular i la densitat òssia és impossible sense GH, però també juga un paper important en el manteniment de la salut de tot el teixit humà, inclòs el cervell i altres òrgans vitals. Quan se segrega, GH roman activa al torrent sanguini durant uns minuts, però aquest és el temps suficient perquè el fetge la converteixi en factors de creixement, el més important del qual és el factor de creixement similar a l'insulina -1 o IGF -1, que té una gran quantitat de propietats anabòliques. Els científics van començar a collir GH a partir de les glàndules pituïtàries dels cadàvers dels 1950, però no van sintetitzar el primer HGH en laboratoris fins a 1981, amb el seu ús com a fàrmac de millora de rendiment que es va fer popular poc després.\nQuan he de prendre hgh?\nÉs important entendre primer la naturalesa d'aquest " Hormona mestra". HGH o hormona de creixement humà, també coneguda com somatotropina o només GH, és una hormona produïda per la glàndula pituïtària en el cervell. Aquesta hormona s'encarrega de l'envelliment en el nostre cos a mesura que regenera teixits per al creixement i les cèl·lules. Durant els anys de la joventut, la secreció de HGH es troba en el seu apogeu. Després, després de les edats de 18 a 25, els nivells d'hormona de creixement disminueixen en un 50 percentual cada set anys d'acord amb la Life Extension Foundation.\nEl millor moment per prengui HGH dependrà majoritàriament de la vostra situació individual, ja que les injections HGH s'absorbeixen totalment en el torrent sanguini en hores 3. El cos produeix naturalment HGH durant tot el dia, amb la secreció més pesada que té lloc 2-3 hores després d'anar a dormir a mesura que cau en un son profund.\nQuant hauria de prendre HGH (creixement hormonal humà)?\nEl dosi de HGH depèn. Realment és una cosa individual. A més, no hi ha cap fórmula real per determinar si la quantitat de xxx us funcionarà. Té molt a veure amb la qualitat del producte.\nVeig amb bons resultats en només 3ius de Serostim per dia. No veig la gatzoneta en blocs blaus fins arribar a la marca 5-6iu. Aleshores sol ser al voltant de 7-8ius diàriament que veig els mateixos resultats que sí que amb Serostim.\nEn general, amb finalitats anti-envelliment, 2ius farà.\nPer a l'exercici general i la salut (no culturisme) 3ius és un mínim\nPer a un culturisme intens i canviar el cos dràsticament (dieta, etc.) 5ius mínim.\nCom a barreja HGH?\nEn primer lloc, necessiteu alguns subministraments de medicaments de TNB:\n-Una xeringa d'insulina.\n-Una ampolla d'aigua bacteriostàtica.\n-En xeringues d'injecció.\nDibuixa 1cc (1ml) d'aigua bacteriostàtica en una xeringa\nIntroduïu la xeringa al barril HGH amb l'agulla que recolza contra el costat del vidre. El vial HGH s'ha de col·locar cap per avall amb l'oblea a la part superior del vial. (Quina és la part inferior)\nFiltreu lentament l'aigua al vial de manera que s'escorri el costat del vidre del vial i no s'encengui a l'oblea.\nMai deixeu anar l'aigua directament a la gallina HGH HGH és un pèptid molt fràgil i mai no haureu d'afegir aigua directament a la galleda o sacsejar la ampolla. Vas a danyar i gairebé matar el pèptid que ho maneja d'aquesta manera.\nUna vegada que tingueu l'aigua al fossé HGH amb l'aigua a la part inferior i la fossa a la part superior. Col·loqueu el fossat al seu costat.\nAixò permetrà que l'aigua es barregi amb més suavitat amb l'oblea. Podeu llençar el vial lentament cap endavant i cap enrere per assegurar-vos que tot estigui barrejat. A la foto que hi ha a dalt, podeu veure que algunes de les obfuscs sense dissoldre s'aferren al costat de la ampolla.\nUna vegada constituït, HGH s'ha de mantenir en la nevera en tot moment. L'ús dels continguts al vial dins dels dies 7 és el millor.\nQuan es dibuixa HGH després de constituir-se per al seu ús, tingueu en compte la quantitat addicional d'ius al vial ara que li heu afegit l'aigua. Amb 1ml d'aigua, ara tindreu 100ius al vial. Per tant, si voleu utilitzar 3ius d'HGH alhora, haureu d'ajustar els càlculs en funció de l'import del volum total del vial en conseqüència. En aquest cas, haurà d'elaborar 30ius a la xeringa per obtenir 3ius d'HGH. (O esperem que obtingueu que el fabricant no és menyspreu)\nDosi HGH: com es pot triar la dosi d'HGH raonablement?\nDosi HGH: com es pot triar la dosi d'HGH raonablement?\tPols de propionato de testosterona: beneficis i efectes secundaris que hauríeu de saber!


Madrenas anuncia que començarà a tenir vigilància "constant" per garantir la seva seguretat\nMadrenas anuncia que començarà a tenir vigilància “constant” per garantir la seva seguretat\nMadrenas lamenta que una informació filtrada per Cs sobre l'ús del cotxe municipal l'hagi portat a prendre aquesta decisió\nACN 31/07/2018 10:43 pm\nL’alcaldessa de Girona, Marta Madrenas, ha anunciat que partir d’ara demanarà “seguretat constant” per part de la Policia Municipal de Girona per tal de garantir la seva seguretat. La mesura arriba després que faci mesos que el cap del cos policial obligués a Madrenas a desplaçar-se sempre amb el cotxe oficial d’alcaldia i anar sempre acompanyada per agents de la policia municipal. Madrenas, però, havia decidit desobeir aquestes recomanacions per tal de mantenir una “normalitat” en l’àmbit personal. De tota manera, arran de les acusacions de Ciutadans sobre el mal ús del cotxe per anar al Parlament, l’alcaldessa assegura que ara haurà d’adoptar aquestes mesures. Marta Madrenas ha anunciat durant el plenari que a partir d’ara realitzarà “tots els desplaçaments amb protecció” i ha agraït a la portaveu del grup per fer-li la vida “substancialment més difícil”.\nMadrenas ha detallat que aquestes recomanacions de seguretat van arribar després de l’1 d’octubre, quan va començar a rebre un gran nombre d'”insults i amenaces” que “tot just ara” comença a denunciar alguns dels atacs que pateix diàriament.\nD’altra banda, la també diputada al Parlament de Catalunya ha avisat a la portaveu de Ciutadans, Míriam Pujola, que demanaran un expedient per saber si va incomplir el Reglament Orgànic Municipal (ROM). Segons alguns dels articles del reglament, no es pot compartir la informació que reben els càrrecs públics, com ara els usos del cotxe oficial. Segons Madrenas, Pujola hauria passat la documentació al líder de Cs a Girona, Jean Castel, quan va fer públics els usos del vehicle en una roda de premsa.\nDavant d’aquesta acusació, Pujola s’ha defensat argumentant que ella no havia “fet pública la informació” però sí que havia “contrastat la informació” amb el seu partit. Per aquest motiu no creu que aquesta acció pugui comportar un incompliment del ROM amb la sanció pertinent que correspondria.\nAquest debat va esclatar arran d’una moció que va presentar ahir Ciutadans en el plenari, en què es demanava més transparència sobre els usos del cotxe municipal i també que es publiqués l’agenda de l’alcaldessa i de tots els regidors. La moció no va prosperar, ja que tan sols va comptar amb el suport de Cs i el PSC.


L’escola d’art La Nau participa en el Correllengua d’Horta-Guinardó – Correllengua\nL’escola d’art La Nau participa en el Correllengua d’Horta-Guinardó\nEl Taller d’Arts Plàstiques fa un homenatge a Lola Anglada amb un mural del personatge ‘El més petit de tots’\nAmb motiu del Correllengua d’Horta-Guinardó, el Taller d’Arts Plàstiques La Nau ha elaborat un mural amb la figura d’un dels personatges més famosos de Lola Anglada: “El més petit de tots”. El dibuix és una pintura de gran format realitzada per alumnes i mestres de l’escola i col·laboradors del Correllengua al barri.\nL’obra es va començar a gestar el passat divendres 27 d’octubre, immediatament després que el Parlament de Catalunya proclamés la República catalana. L’any 1937, aquest personatge menut va esdevenir una icona que animava els catalans a defensar la República i les institucions catalanes i a lluitar contra el feixisme. L’escola La Nau fa aquesta aportació al Correllengua en homenatge a Lola Anglada i per recordar que s’ha de continuar defensant els drets i les llibertats del poble català.\nEl mural s’exposarà al Correllengua d’Horta-Guinardó el proper dissabte 18 de novembre.\nA continuació podeu veure un recull d’imatges sobre el procés de creació del mural:\n← L’acte central del Correllengua de Mataró se suspèn\nEl Correllengua 2017 homenatja la figura de la il·lustradora Lola Anglada – Vídeo elprat.tv →


PSC Calafell: Una nova empenta d’inversions per a millorar el municipi\nUna nova empenta d’inversions per a millorar el municipi\nL’Ajuntament de Calafell activa aquest final d’any un nou paquet d’obres al municipi. Són projectes en els quals venim treballant de fa temps, però que ara arriben a la fase executiva: la licitació de les obres, la seva adjudicació i, a continuació, l’inici dels treballs. Els tempos de l’Administració són lents, més del que voldríem, però això no ens impedeix continuar millorant el municipi amb noves inversions. De vegades, fins i tot en forma de paquet.\nÉs el cas, de les obres per import de 3,4 milions d’euros que han sortit a licitació, és a dir, la subhasta en què les empreses interessades presenten ofertes per a realitzar les obres. Estem parlant d’actuacions d’autèntica entitat en l’àmbit de la millora dels carrers i els vials, i de la cohesió social i l’equilibri territorial als barris i urbanitzacions del nostre municipi.\nD’una banda, destinem 1,4 milions d’euros a millorar els carreres del centre de Segur, entre la via del tren i la carretera. En una primera fase actuarem al carrer Baixador, entre el carrer uerga i la plaça Lola Boronat, i al passatge Baixador. Quan acabi aquesta fase, n’hi ha haurà una segona amb un import equivalent, que inclourà el carrer Emigdio Rodríguez Pita (fins al carrer Pisuerga), el carrer Segura i el carrer Xúquer.\nA més dedicarem 1,3 milions d’euros a la construcció del nou centre cívic de Valldemar, Montmar i Brises. No és un projecte com l’anterior, però en tots dos casos són demandes històriques del veïnat que, per fi, podran ser satisfetes.\nFinalment, crearem un nou accés de vianants a la Ciutadella Ibèrica. En aquest cas, hi destinarem 0,7 milions d’euros. En farem un accés segur i planer i que en el futur podrà integrar-se en la via urbana en què volem convertir l’actual carretera C-31.\nSón actuacions d’una gran transcendència, més enllà del seu cost econòmic, perquè venen a respondre qüestions importants del municipi, tant pel que fa posar al dia els carrers com per anar deixant enrere greuges històrics entre els diferents nuclis. I com és habitual, torna a ser el govern del PSC qui impulsa aquestes polítiques i mesures, amb el reiterat objectiu de canviar el que mai no canviava i d’equilibrar tot allò que ha estat dècades desequilibrat i tants problemes ens ha causat com a col·lectivitat.\nEtiquetas: Ajuntament, equip de govern, equipaments municipals, obres, patrimoni històric, PSC\nUna nova empenta d’inversions per a millorar el mu...


Llibre Alex (de Pierre Lemaitre) de , editorial Bromera | Quellegeixes.cat\nAlex (de Pierre Lemaitre)\nTreballant contra rellotge, quan el comissari i el seu equip descobreixen el lloc on la presonera hauria d'estar retiguda, previsiblement ferida i desnodrida, no troben el que esperaven. Qui és Alex en realitat? L'enigma mantindrà Verhoeven en suspens i en direcció a un final amarg. Al capdavall, salvar la vida de la noia serà la menor de les seves preocupacions.\nEl segon llibre de la saga Verhoeven, i tant inquietant com el primer, Irène.\nTal com em va passar amb el primer llibre, el llibre es llegeix en un tres i no res. La forma com explica el captiveri de la noia, el què sent, les seves pors, també sembla que siguin les teves. I la manera que té en Lemaitre de pensar en la història la fa natural, els esdeveniments evolucionen d'una forma que sembla plausible, i això té molt mèrit.\nEs podria dividir el llibre en 3 històries connectades i que es desenvolupen amb tota naturalitat, amb un final que deixa inquiet.\nAlex (de Pierre Lemaitre) ha estat enviat per MarcVE el dia Dj, 31/08/2017 - 12:44\n"Alex (de Pierre Lemaitre)" encara no té comentaris, sigues en primer en comentar!


MadridJosé Blanco, el ministre portaveu del govern espanyol, ha tornat a dir avui que "és possible reactivar l'impost de patrimoni" que va anul·lar el govern de Zapatero, però que avui no s'ha "estudiat" al consell de ministres. El titular de Foment ha deixat clar que hi ha temps per fer-ho abans de les eleccions. "No puc assegurar-li que el dia 16 ho aprovem", ha dit. Blanco ha admès que avui no hi ha previstes noves mesures econòmiques, tot i que no ha tancat en absolut la porta a la possibilitat que puguin aparèixer d'aquí a uns dies. De cara a la propera legislatura ha dit: "Sóc partidari que es creï un impost sobre els més rics".\nBlanco també creu que la direcció del PP ja "ha estirat les orelles" al vicesecretari general del partit, Esteban González Pons, que ahir va prometre que els populars crearien 3,5 milions de llocs de feina la propera legislatura. Avui Pons, en una entrevista, ha admès que no és un compromís sinó una aspiració.\nBlanco creu que l'anunci dels populars demostra que hi ha "massa vaivens" en les promeses programàtiques del PP. Sense entrar al fons de la qüestió, el ministre de Foment s'ha limitat a dir que, en contra d'aquesta suposada ambigüitat, el seu executiu té les coses clares i ha reiterat el compromís amb l'estabilitat pressupostària. Per això ha tornat a defensar la reforma de la Constitució, aprovada ahir al Senat, i ha demanat més "governança" europea.\nBlanco consell de ministres


El Club Tennis, una de les primeres entitats esportives de Lloret en recuperar l'activitat | Nova Ràdio Lloret\nAlguns dels participants de l'entitat\nAquesta setmana ha pogut reiniciar els entrenaments en grup.\nEl Club Tennis Lloret és una de les primeres entitats esportives de la vila en recuperar l’activitat. Dies enrere van començar a fer classes individuals i aquesta setmana ha pogut reiniciar els entrenaments de grup, tenint en compte els protocols de seguretat per prevenir el contagi del virus.\nEl codirector del Club Tennis Lloret, Fernando Alejo exposa que “quan arriben els alumnes, s’han de canviar de sabates per unes d’entrenar, així com desinfectar mans i la sola de les sabates“. Afegeix que els guants no són obligatoris i que la mascareta no els deixa respirar bé, quan practiquen tennis.\nUn membre de l’entitat (Club Tennis Lloret)\nEl retorn, però, es fa encara amb dubtes, ja que hi ha directrius contradictòries entre la Federació Catalana de Tennis i la Federació Espanyola. Mentre la catalana exposa que únicament es permet la pràctica amb dues persones –una a cada banda de la pista-, l’espanyola permet els grups de fins a 10 practicants i els partits de dobles.\nEls directors de l’entitat, Cristian Martínez i Fernando Alejo (Club Tennis Lloret)\nDes del tennis expliquen que opten pels criteris de la Federació Catalana, tot i que a partir de dilluns, 1 de juny, ja es permeten més de dues persones a la pista. L’entitat fa servir l’àrea de raqueta de Lloret de Mar i exposa que al tennis –en ser un esport individual i sense contacte– no hi ha problemes en mantenir la distància.\nDesprés del confinament per la pandèmia, el club es mostra “molt content” de poder tornar a la pista.\nArticle anteriorEl PSC de Lloret organitza avui un debat virtual sobre “emergència climàtica global i transició ecològica”\nArticle següentEls monitors del Lloret Esportiu Futbol Sala participen en jornades de formació amb ponents d’alt nivell


XAREL·10: Endevinalla 161\nE161.- Sóc una massa gasosa / en constant combustió; / porto la por entre els arbres / i entre els amants, passió.\nPublicat per McAbeu a 12:06\nSe m'ha avançat, crec el mateix que l'Assumpta!\npfffff ja deia jo que era massa fàcil :P\nArribo a misses dites, jo també pensava en el foc... :P\nNomés per no dir ben bé el mateix:\nSerà el foc. Ho he pensat abans de veure les respostes, jo vaig jugant pel meu compte, perquè això de ser el primer ho tinc magre.\nAquesta endevinalla més aviat sembla una definició de diccionari en vers... (una proposta lexicogràfica que cedim generosament a en PUIGMALET, quan tingui un parell de dies lliures es podria dedicar a fer-ne un, de diccionari en vers, que segur que es vendria molt bé :-D)\nPerò això de que sembli una definició més que una endevinalla no treu cap mèrit als qui l'encerteu, que sou tots!\nP.S.: No ho he dit però ha quedat clar que la resposta correcta és el foc, no? :-)


La Fiscalia va ordenar a la Guàrdia Civil endur-se del ministeri de Medi Ambient una còpia del projecte Castor\nEls agents van requerir la còpia de l'expedient del projecte del magatzem de gas i de la seva declaració d'impacte ambiental\n2 min. València 17/10/2013 19:05\n260x366 Imatge de la visita efectuada per la Guàrdia Civil a la plataforma Castor. / ACN Imatge de la visita efectuada per la Guàrdia Civil a la plataforma Castor. / ACN\nLa Guàrdia Civil es va endur la setmana passada del ministeri d'Agricultura, Alimentació i Medi Ambient una còpia de l'expedient i de la declaració d'impacte ambiental del projecte de magatzem de gas submarí Castor. Segons han confirmat fonts ministerials, agents pertanyents al Seprona i la fiscal de medi ambient de Castelló van sol·licitar aquesta còpia en el marc de les investigacions iniciades per la Fiscalia de Castelló arran de la gran quantitat de sismes a la zona on s'ubica la plataforma.\nAquesta és la segona actuació que es desprèn d'aquesta investigació, després que un helicòpter de la Guàrdia Civil visités la plataforma per verificar que l'activitat del magatzem s'havia aturat, com va ordenar el ministeri d'Indústria el passat 26 de setembre.\nEl fiscal degà de Castelló, Francisco Sanahuja, va acordar el passat 4 d'octubre incoar diligències d'investigació penal per "esclarir el que ha ocorregut en relació amb els múltiples sismes patits durant les darreres nits". La decisió va ser presa d'ofici i sense denúncia prèvia després de la junta de coordinació, que integren el fiscal en cap, el tinent fiscal i el fiscal degà.\nEl govern espanyol està a l'espera dels dos informes que s'han demanat, a l'Institut Geològic Miner i a l'Institut Geogràfic, sobre l'origen dels sismes que s'han produït a la zona en els darrers dies i si aquests tenen alguna relació amb la injecció de gas al subsòl marí efectuat per l'empresa Escal UGS al magatzem Castor.\nSegons va assenyalar el ministre d'Agricultura, Alimentació i Medi Ambient, Miguel Arias Cañete, en una visita a València, el magatzem de gas submarí no tenia cap condicionament relatiu a problemes sísmics. El ministre va aclarir que el magatzem compta una declaració d'impacte ambiental aprovada l'any 2008 o 2009 i amb sismògrafs específics que treballen a la Confederació de l'Ebre.\nEl ministre d'Indústria, José Manuel Soria, també a València i després de visitar el Castor amb el ministre d'Exteriors, José Manuel García-Margallo, va assenyalar que l'empresa els va traslladar que els sismes inferiors a 3 graus de magnitud eren responsabilitat de la injecció de gas, però que els de magnitud superior es devien als moviments d'una falla que no correspon a la falla d'Amposta, situada on hi ha el Castor.


Calendari d'activitats i Menú menjador — Esports\nEstades Esportives 2020\nCalendari d'activitats i Menú menjador\nCalendari d'activitats i Menú menjador https://www.sitges.cat/serveis/esports/activitats-destiu/estades-esportives-2020/calendari-dactivitats https://www.sitges.cat/@@site-logo/ajun-lat-color.jpg\nAVÍS IMPORTANT: Ens acaben d’anul·lar, per problemes tècnics de la instal·lació, la reserva del Aqualeon, sortida prevista pel divendres 10 de juliol. Per seguir amb un contingut similar al programat, anirem a la Illa Fantasia.\nMaterial que cal dur a les excursions dels divendres:\nIlla Fantasia (10/07/20 i 24/07/20)\nLes Deus Aventura (31/07/20)\nLloc de realització de les activitats:\nMultiesport (esports d’equip, individuals): Poliesportiu de Pins Vens\nOcioaventura: Instal·lacions de l’antic Aquàtic Paradís\nMonster Sup i caiac: Nootka- Kaiac. Platja de les Anquines\nTallers Mediambientals: Centre d'Estudis del Mar\nActivitat aquàtica, Zumba Kids, pàdel, spinning: Piscina Municipal de Sitges\nEscacs: Penya d'Escacs Casino Prado Suburense\nJocs tradicionals i petanca: Instal·lacions Municipals del Club Petanca Sitges\nEscalada: Espai Municipal d’Escalada "Can Puça"\nTaller Cuina Saludable: Obrador “La Pastisseria”\nArts marcials: Gimnàs DYM\nGolf: Club de Golf Terramar\nContinguts de les activitats:\nEsports individuals: Jocs adaptats i experimentació d'esports individuals per als petits. Pràctica esportiva, campionats i tecnificació pels grans. En aquestes sessions també s'inclouen jocs de sempre i circuits d'habilitats motrius\nCentre d'Estudis del Mar (CEM): Tallers d'educació ambiental.\nActivitat aquàtica: Respiracions, flotacions, lliscaments, salts, immersions, jocs recreatius, jocs aquàtics...\nMonster Sub i caiac: Sessió recreativa nàutica amb suport d’una taula gegant de surf per als grups groc i taronja i caiac per als grups verd, blau, vermell i negre. A la platja de les Anquines amb Nootka caiac\nJocs Tradicionals: Realització de jocs de sempre, jocs tradicionals catalans i primer contacte amb la petanca. Farem les sessions a les instal·lacions Municipals de la petanca\nArts Marcials: Primer contacte, activitats iniciàtiques i coneixement d’aquests esports i la seva filosofia. Al Gimnàs DYM.\nEscacs: Sessions d’iniciació per als més petits i de pràctica seguida per un tècnic per als més grans.\nPàdel: Primer contacte i activitats d’iniciació d’aquest esports. Farem les sessions a les pistes de la Piscina Municipal\nEscalada: Sessions d’iniciació a l’Espai d’Escalada Municipal.\nActivitats amb rodes: Jocs i activitats adaptades per a portar patins, o d’altres estris amb rodes.\nOcioaventura: Gimcanes i circuits infantils\nTaller Cuina Saludable Activitat pràctica 100% participativa, en la qual els infants realitzaran per si sols un parell de plats de menjar saludable, a l’hora que treballarem la importància d’una dieta equilibrada.\nZumba: Nova disciplina del fitness, en versió per a nens i nenes.\nGrups dels 4 Torns\nLlistat d'infants admesos i exclosos, Reclamacions i Pagament


Terrassa mi ciudad ... Catalunya mi nación: La Veu de Catalunya, 23 de gener de 1.936, pàg.3\nDavant d’un poble nombrosíssim, es celebrà a Amics de les Arts una «Sessió Musical», dedicada al mestre Ramón Serrat, que constituí un èxit ben falaguer.\nLa sessió docent que tindrà lloc el proper diumenge al Conservatori de música, serà dedicada a estudiar la personalitat musical de Chopin, i anirà a càrrec de la intel·ligent professora senyoreta Montserrat Aurell.\nA la matinada, i com a resultat d’una planxa elèctrica que resta abandonada damunt d’unes robes, va calar-se foc a aquestes i d’ací va propagar-se a l’interior d’una de les habitacions del pla on el senyor Francesc Benlloch, secretari municipal d’aquesta ciutat, està domiciliat, al carrer de la Fontvella, 31.\nEl foc prengué, sobretot, a les robes i alguns mobles con una màquina de cosir i un armari que resultaren amb seriosos desperfectes.\nLa fortor del fum i el soroll del foc desvetllaren el senyor Benlloch i els seus familiars, els quals telefonaren ràpidament al Departament de Bombers.\nUna secció de guàrdies d’assalt, en sentir la sirena acudiren al lloc del sinistre i aconseguiren amb gran rapidesa sufocar el foc, abans que arribessin els bombers.\nL’incendi no és d’importància i les pèrdues són de poca consideració. Sols cal lamentar l’esglai i tribulació dels familiars del senyor Benlloch, els quals, però, restaren tot seguit tranquil·litzats, després d’extingit el foc.\nEl publicista senyor Gonçal de Raparaz (fill), divendres vinent donarà una conferència sobre «Castells i Rius de Catalunya», continuant el cicle de conferències organitzat pel Centre Excursionista i que tenen lloc al seu local social, commemorant el XXV Aniversari de la fundació de l’entitat.\nTambé tindrà lloc la inauguració de l’exposició de fotografies de les esglésies visigòtiques de Terrassa, a càrrec de la secció Fotogràfica.\nLa ciutat ha acollit amb viva simpatia l’anunci de la vinguda a Terrassa de la notabilíssima «Orquestra Filharmònica de Madrid» la qual presentarà «Amics de les Arts», al superb cinema La Rambla, el vinent divendres, dia 31, del mes que som.\nUna nota veritablement simpàtica és el fet que aquest Concert sigui patrocinat per les nostres primeres entitats musicals, com són: «Conservatori de Música», «Escola Coral», «Escola Municipal de Música», «Liceu de Música», de la Joventut Terrassenca i «Orfeó Terrassa», els socis de les quals tindran un rebaix en l’entrada.\nHa tingut lloc a la parròquia del Sant Esperit, l’ofici i misses per a l’etern repòs de l’anima del senyor Francesc Abad i Moltó, traspassat cristianament el darrer diumenge.\nAmb aquest motiu, s’ha reproduït la palesa manifestació de condol que constituí l’acte del sepeli.\nEl senyor Abad dedicà al periodisme una part de les seves activitats. Fou antany redactor en cap de la desapareguda «Comarca del Vallés» i darrerament tenia la corresponsalia d’alguns periòdics barcelonina.\nRebin els seus afligits familiars la nostra més cordial expressió de condolença.\nAl C. S. Francesc Abad i Moltó.


Llwyngwril Gallery Luxury Holiday Accommodation Llwyngwril Regne Unit - Ofertes d'hotels amb els MILLORS DESCOMPTES EN LÍNIA Fer un comentari al lloc web\nLlwyngwril Gallery Luxury Holiday AccommodationLlwyngwril, Llwyngwril, Llwyngwril, Regne Unit - Veure al mapaExcepcional9,3Basada en29comentarisLlwyngwril Gallery Luxury Holiday AccommodationVeure més fotos"Homely, beautiful area, beautiful accommodation. The beds we..."KarenUnited KingdomplatjaVeure més fotosVeure totes les 24 fotosExcel·lent ubicació 9,2Veure al mapa9,2UbicacióParticularitats que li encantaranProp de transports públicsWi-Fi gratuït en totes les habitacionsjardíaparcament de cotxesinstal.lacions de barbacoa\nSobre l'allotjamentDescripcióDissenyat tant per oci com per negoci, Llwyngwril Gallery Luxury Holiday Accommodation està situat idealment a Llwyngwril; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Llwyngwril Gallery Luxury Holiday Accommodation, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per anomenar algunes de les comoditats de l'hotel, hi ha instal.lacions per a minusvàl.lids, habitació familiar, instal.lacions de barbacoa. Totes les instal.lacions per als clients, ofereixen comoditats destinades a assegurar tot el comfort possible. Les instal.lacions d'oci de l'hotel, que inclouen jardí estan dissenyades per escapar i relaxar-se. Gaudeixi d'incomparable serveis i d'una localització de prestigi a Llwyngwril Gallery Luxury Holiday Accommodation.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Coses a fer, maneres de relaxar-sejardí Àpats, begudes i refrigeriinstal.lacions de barbacoa Serveis i comoditatszona de fumadors Per als nenshabitació familiar Accésinstal.lacions per a minusvàl.lidss'admeten animals de companyia Disponible a totes les habitacionsassecador de cabellinsonoritzaciósala d'estarcalefaccióneveraservei de planxaempolles d'aigua de cortesiarentadoratelevisió de pantalla planaestris de cuinarenta vaixellesTV satèl•lit/cableforn microonesreproductor de DVD/CDventiladorMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


David Flores llança una missiva a la seva mare | Catalunya Diari\nDavid Flores ha sol·licitat unes mesures sorprenents i molt dures contra la seva mare\nper Ismael Pérez 24/09/2021 21:34h\nDavid Flores s'enfrontarà a la seva mare en un judici després de la presentació d'una denúncia per impagament.\nLa filla de 'la Més Gran' s'ha convertit en una persona molt habitual en els tribunals. Durant els últims 20 anys no li ha tremolat el pols a l'hora de demandar a qualsevol que donés una informació falsa sobre ella.\nD'altra banda, també ha rebut demandes en contra seva per part del pare dels seus fills. En moltes ocasions aquestes han estat dictaminades en favor d'ella, però l'altra part sempre les ha recorregut.\nDesprés de l'emissió del documental, tota la batalla legal s'ha reobert amb l'exposició que va fer Carrasco amb ell. Per a donar veracitat i rigor a les seves paraules va presentar els informes mèdics i psicològics, així com les sentències i informes dels tribunals.\nLes paraules de Rocío van ser escoltades per una audiència sorpresa, i molta gent es va posicionar a favor seu. Una de les informacions que més va impactar van ser els constants impagaments del pare dels nens, incomplint la sentència del jutge.\nParadoxalment, és ara ell qui, en nom del seu fill, ha presentat una demanda per impagament a la filla del boxejador. La demanda ha estat presentada amb el nom de David Flores, però les fonts asseguren que qui està darrere de tot és el pare.\nLa demanda de David Flores que posa en perill a la seva mare\nLes notícies que sobrevolen el clan de 'la Més Gran' formen part de la premsa diària del cor. La família està vivint temps molt convulsos en el qual la imatge que es tenia de tots està canviant per segons.\nMolts d'ells tenien el favor del públic, un favor que s'havien guanyat a costa de destruir la imatge de Rocío Carrasco. El silenci que aquesta ha tingut durant anys ha afavorit que la seva família hagi comptat la seva versió sense que ningú digués el contrari.\nAquesta situació es va acabar amb l'emissió de la sèrie on es va oferir una nova versió dels fets desconeguda fins al moment. En ella va abordar la seva experiència al costat del 'pare impiu', com el va denominar, i totes les seves batalles legals.\nNo obstant això, aquesta setmana s'ha conegut que els conflictes judicials apareixen de nou i, en aquesta ocasió, és ella la demandada. La denúncia està motivada per l'impagament de la pensió i altres aspectes del seu fill menor.\nDes que la notícia saltés han estat molts els mitjans que s'han fet ressò d'ella, i les especulacions han sorgit fortament. Davant la situació generada, l'advocada del demandant ha emès un comunicat a 'La Razón' en el qual aclareixen les peticions de la demanda.\nEn l'escrit assegura, en primer terme, que el demandant no realitzarà ni intervindrà en cap mitjà de comunicació per a oferir declaracions. Matisa que la principal pretensió d'aquest moviment legal és que tots dos progenitors es facin càrrec dels impagaments.\nReclama els aliments i serveis endarrerits. A més, tenint en compte el Codi Penal, sol·licita una pena de presó d'un any per a la seva mare i una indemnització de 15.000 euros. El comunicat assegura que, una vegada que s'obtingui la successió processal contra el seu pare, sol·licitarà les mateixes mesures per a aquest.\nPer a finalitzar el comunicat, el jove ha demanat a la seva advocada que traslladi un missatge que impacta. L'escrit assegura que en cas de cessar les demandes entre tots dos, les presentades per David Flores contra tots dos seran retirades. Això respon al desig del jove que els seus pares abandonin aquesta guerra judicial i arribin a un enteniment.\nLa veritat és que la situació és molt cridanera, però evidència la dura situació que està vivint el jove. És trist que hagi hagut de recórrer a aquestes mesures perquè els seus pares escoltin la seva petició. Estarem pendents d'aquests fets, però amb total seguretat les demandes contra tots dos progenitors es duran a terme.\nRocío Flores anuncia què passarà si Gloria Camila es reconcilia amb la seva mare